stanford-oval/wikipedia huggingface dataset:
ลีนออน
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "ลีนออน" (กับดีเจสเนก ร่วมกับมุ) | 2:56 |
| ลำดับ | ชื่อเพลง | ยาว |
| --- | --- | --- |
| 1. | "ลีนออน" (Dillon Francis and Jauz Remix) (กับดีเจสเนก ร่วมกับมุ) | 4:38 |
| 2. | "ลีนออน" (CRNKN Remix) (กับดีเจสเนก ร่วมกับมุ) | 3:24 |
| 3. | "ลีนออน" (Ephwurd and ETC!ETC! Remix) (กับดีเจสเนก ร่วมกับมุ) (US non-enter) | 3:18 |
| 4. | "ลีนออน" (Fono Remix) (กับดีเจสเนก ร่วมกับมุ) | 5:09 |
| 5. | "ลีนออน" (Malaa Remix) (กับดีเจสเนก ร่วมกับมุ) | 6:17 |
| 6. | "ลีนออน" (Moska Remix) (กับดีเจสเนก ร่วมกับมุ) | 4:07 |
| ลำดับ | ชื่อเพลง | ยาว |
| --- | --- | --- |
| 1. | "ลีนออน" (J Balvin and Farruko Remix) | 3:51 |
| 2. | "ลีนออน" (Tiësto and MOTi Remix) (กับดีเจสเนก ร่วมกับมุ) | 4:56 |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 10× Platinum | 700,000‡ |
| Austria (IFPI Austria) | Platinum | 30,000‡ |
| Belgium (BEA) | 3× Platinum | 60,000‡ |
| Canada (Music Canada) | 2× Platinum | 160,000* |
| Denmark (IFPI Danmark) | 4× Platinum | 240,000^ |
| France (SNEP) | Diamond | 333,333‡ |
| Germany (BVMI) | 2× Platinum | 800,000‡ |
| Italy (FIMI) | 7× Platinum | 350,000‡ |
| Japan (RIAJ) | Gold | 100,000* |
| Netherlands (NVPI) | Platinum | 30,000‡ |
| New Zealand (RMNZ) | 4× Platinum | 60,000* |
| Norway (IFPI Norway) | 3× Platinum | 120,000‡ |
| Poland (ZPAV) | Platinum | 20,000‡ |
| Portugal (AFP) | Gold | 5,000‡ |
| Spain (PROMUSICAE)  Including J Balvin & Farruko Remix  | 5× Platinum | 200,000‡ |
| Sweden (GLF) | 6× Platinum | 240,000‡ |
| Switzerland (IFPI Switzerland) | 2× Platinum | 60,000‡ |
| United Kingdom (BPI) | 3× Platinum | 1,800,000‡ |
| United States (RIAA) | Diamond | 10,000,000‡ |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการเผยแพร่

| ประเทศ | วันที่ | รูปแบบ | ค่าย |
| --- | --- | --- | --- |
| ทั่วโลก | 2 มีนาคม 2015 | ดิจิทัลดาวน์โหลด | แมดดิเซนต์ |
แหล่งข้อมูลอื่น

"ลีนออน" ที่ยูทูบ
| ด ค กยอดชมวีดีโอบนยูทูบมากที่สุด |
| --- | --- |
ท็อป 10:  คังนัมสไตล์  ซียูอะเกน  ซอร์รี  อัปทาวน์ฟังก์  เชกอิตออฟ  มาซ่าแอนด์เดอะแบร์  ไบแลนโด  แบลงก์สเปซ  ลีนออน  ชูการ์ 
เคยขึ้นอันดับหนึ่ง:  คังนัมสไตล์  เบบี้  แบดโรมานซ์  ชาร์ลีกัดนิ้วฉัน  วิวัฒนาการของการเต้นรำ  เกิร์ลเฟรินด์  มิวสิกอิสมายฮอตฮ็อตเซ็ก  วิดีโอเพลงโปเกม่อนธีม  เดอะมายสเปซมูฟวี่  รอนัลดีนโย: ทัชออฟโกลด์
นกเปล้าใหญ่

| นกเปล้าใหญ่ |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Columbiformes
วงศ์:: Columbidae
สกุล:: Treron
สปีชีส์:: T.  capellei
ชื่อทวินาม
Treron capellei (Temminck, 1823)

นกเปล้าใหญ่ หรือ นกพิราบเขียวใหญ่ (อังกฤษ: Large green pigeon; ชื่อวิทยาศาสตร์: Treron capellei) เป็นนกชนิดหนึ่ง ในวงศ์นกพิราบและนกเขา (Columbidae)
มีรูปร่างลักษณะคล้ายนกในวงศ์นี้ส่วนใหญ่ จัดเป็นนกที่มีขนาดใหญ่ ปากหนาใหญ่สีขาวแกมเขียว หน้าสีเทา หนังรอบตาสีเหลือง ขนลำตัวเขียวแกมเทา มีแถบสีเหลืองที่ปีก ขนปีกสีดำ แข้งและตีนสีเหลือง นกเพศผู้ที่อกมีแถบสีส้มแกมน้ำตาลอ่อน ก้นและขนคลุมใต้โคนหางสีน้ำตาลเข้ม ในขณะที่นกเพศเมีย ที่อกมีแถบเหลือง ก้นและขนคลุมใต้โคนหางสีน้ำตาลอ่อน มีน้ำหนักเมื่อโตเต็มที่ประมาณ 400 กรัม
จัดเป็นนกที่กระจายพันธุ์ในหลายประเทศในภูมิภาคเอเชียอาคเนย์ ปัจจุบันเป็นนกที่อยู่ในสภาวะเปราะบางต่อการสูญพันธุ์ เนื่องจากสูญเสียถิ่นที่อยู่อาศัย ในประเทศไทยจะพบได้ในป่าดิบและป่าพรุ อาทิ ป่าพรุโต๊ะแดง และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
แหล่งข้อมูลอื่น

ข้อมูลที่เกี่ยวข้องกับ Treron capellei ที่วิกิสปีชีส์
จังหวัดสมุทรสงคราม

| จังหวัดสมุทรสงคราม |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Samut Songkhram
(ตามเข็มนาฬิกาจากบนซ้าย) ตลาดน้ำบางน้อย, แม่น้ำแม่กลอง, ตลาดน้ำอัมพวา, อุทยาน ร.2, ดอนหอยหลอด, ตลาดร่มหุบ
   ธง ตรา
คำขวัญ: เมืองหอยหลอด ยอดลิ้นจี่ มีอุทยาน ร.2 แม่กลองไหลผ่าน นมัสการหลวงพ่อบ้านแหลม
แผนที่ประเทศไทย จังหวัดสมุทรสงครามเน้นสีแดงแผนที่ประเทศไทย จังหวัดสมุทรสงครามเน้นสีแดง
ประเทศ:  ไทย
การปกครอง
 • ผู้ว่าราชการ : นิศากร วิศิษฏ์สรอรรถ   (ตั้งแต่ พ.ศ. 2567) 
 • นายก อบจ. : เจษฎา ญาณประภาศิริ   (ตั้งแต่ พ.ศ. 2568) 
พื้นที่
 • ทั้งหมด: 416.707 ตร.กม. (160.891 ตร.ไมล์)
อันดับพื้นที่: อันดับที่ 77
ประชากร (พ.ศ. 2566)
 • ทั้งหมด: 187,993 คน
 • อันดับ: อันดับที่ 77
 • ความหนาแน่น: 451.13 คน/ตร.กม. (1,168.4 คน/ตร.ไมล์)
 • อันดับความหนาแน่น: อันดับที่ 7
รหัส ISO 3166: TH-75 
ชื่อไทยอื่น ๆ: แม่กลอง
สัญลักษณ์ประจำจังหวัด
 • ต้นไม้: จิกเล
 • ดอกไม้: จิกเล
 • สัตว์น้ำ: หอยหลอดชนิด Solen regularis
ศาลากลางจังหวัด
 • ที่ตั้ง: ถนนเอกชัย ตำบลแม่กลอง อำเภอเมืองสมุทรสงคราม จังหวัดสมุทรสงคราม 75000
 • โทรศัพท์: 0 3471 1997
เว็บไซต์: www.samutsongkhram.go.th
 
 ส่วนหนึ่งของสารานุกรมประเทศไทย
สมุทรสงคราม เป็นจังหวัดในภาคกลางของประเทศไทย (หน่วยงานบางแห่งถือเป็นส่วนหนึ่งของภาคตะวันตก) มีขนาดพื้นที่เล็กที่สุดของประเทศ คือประมาณ 416.7 ตารางกิโลเมตร นับเป็นจังหวัดที่มีความอุดมสมบูรณ์ทางทรัพยากรธรรมชาติสิ่งแวดล้อมและมีชายฝั่งทะเลติดอ่าวไทยยาวประมาณ 23 กิโลเมตรซึ่งมีความอุดมสมบูรณ์มากเพราะเป็นดินดอนปากแม่น้ำ มีภูเขา 1 ลูก (เขายี่สาร) ไม่มีเกาะ มีลักษณะเป็นที่ราบลุ่มโดยพื้นที่ฝั่งตะวันตกจะสูงกว่าฝั่งตะวันออกเล็กน้อย และเป็นจังหวัดที่มีประชากรน้อยเป็นอันดับ 2 ในประเทศไทยตั้งแต่ปี พ.ศ. 2562
ปลายปี พ.ศ. 2567 ผลการสำรวจดัชนีความมั่นคงของมนุษย์พบว่า สมุทรสงครามเป็นจังหวัดที่มีความมั่นคงของมนุษย์สูงที่สุดในประเทศไทย
ประวัติ

จังหวัดสมุทรสงครามหรือเมืองแม่กลอง ในอดีตคือแขวงบางช้างของเมืองราชบุรี ชื่อบางช้างอาจตั้งตามพระนามในเจ้าพลาย (ในปี พ.ศ. 2173 เจ้าพลายและเจ้าแสนซึ่งเป็นพระราชโอรสองค์ที่หนึ่งและพระราชโอรสองค์ที่สองตามลำดับในสมเด็จพระเอกาทศรถ (องค์ขาว) ซึ่งเป็นพระอนุชาพระองค์เดียวที่เราทราบในสมเด็จพระนเรศวรมหาราช   (องค์ดำ) ซึ่งไม่มีพระราชโอรส ได้หนีราชภัยมาตั้งบ้านเรือนอยู่ที่แขวงบางช้าง) แขวงบางช้างมีศูนย์กลางอยู่ที่ตำบลบางช้าง อำเภออัมพวา จังหวัดสมุทรสงคราม (ตามการแบ่งเขตการปกครองในปัจจุบัน) แขวงบางช้างมีอีกชื่อว่าสวนนอก (มีคำกล่าวที่ว่า "สวนในบางกอก สวนนอกบางช้าง") ต่อมาปลายสมัยกรุงศรีอยุธยาต่อเนื่องกับสมัยกรุงธนบุรี แขวงบางช้างแยกออกจากจังหวัดราชบุรีเรียกว่า "เมืองแม่กลอง" สมุทรสงครามมีความสำคัญทางประวัติศาสตร์ในช่วงที่สมเด็จพระเจ้าตากสินมหาราชทรงสถาปนากรุงธนบุรีเป็นราชธานี พม่าส่งกองทัพผ่านเข้ามาถึงบริเวณตำบลบางกุ้ง พระเจ้าตากสินมหาราชทรงรวบรวมผู้คนสร้างค่ายป้องกันทัพพม่าจนข้าศึกพ่ายแพ้ไป ณ บริเวณค่ายบางกุ้ง นับเป็นการป้องกันการรุกรานของพม่าเข้ามายังไทยครั้งสำคัญในช่วงเวลานั้น[ต้องการอ้างอิง]
ชื่อเมืองแม่กลองเปลี่ยนเป็นสมุทรสงครามในปีใดนั้นไม่ปรากฏแน่ชัด แต่สันนิษฐานไว้ว่าเปลี่ยนราวปี พ.ศ. 2295 ถึงปี พ.ศ. 2299 เพราะจากหลักฐานในหนังสือกฎหมายตราสามดวงว่าด้วยพระราชกำหนดเรื่องการเรียกสินไหมพินัยความ ได้ปรากฏชื่อเมืองแม่กลอง เมืองสาครบุรี และเมืองสมุทรปราการ อยู่ และต่อมาพบข้อความในพระราชกำหนด ซึ่งตราขึ้นในรัชกาลสมเด็จพระเจ้าอยู่หัวบรมโกศ เมื่อปี พ.ศ. 2299 ความระบุว่าโปรดเกล้าฯ ให้พระยารัตนาธิเบศร์  สมุหมณเฑียรบาล เอาตัวขุนวิเศษวานิช (จีนอะปั่นเต็ก) ขุนทิพ และหมื่นรุกอักษร ที่บังอาจกราบบังคมทูลขอตั้งบ่อนเบี้ยในแขวงเมืองจังหวัดสมุทรสงคราม เมืองราชบุรี และเมืองสมุทรปราการ ทั้ง ๆ ที่มีกฎหมายสั่งห้ามไว้ก่อนแล้ว      มาลงโทษ[ต้องการอ้างอิง]
จังหวัดสมุทรสงครามเป็นแผ่นดินที่เกิดขึ้นใหม่จากการทับถมของโคลนตะกอนบริเวณปากแม่น้ำ เกิดเป็นที่ดอนจนกลายมาเป็นที่ราบลุ่มแม่น้ำขนาดใหญ่ ปรากฏชื่อครั้งแรกในนาม “แม่กลอง” นอกจากนั้นตามประวัติของราชินิกุลบางช้าง (ดูเพิ่มเติม ณ บางช้าง) สมเด็จพระอมรินทราบรมราชินีซึ่งเป็นพระราชินีในพระบาทสมเด็จพระพุทธยอดฟ้าจุฬาโลกมหาราชและพระบรมราชชนนีในพระบาทสมเด็จพระพุทธเลิศหล้านภาลัย และพระญาติวงศ์ มีพระนิวาสสถานดั้งเดิมอยู่ที่แขวงบางช้าง สมเด็จพระอมรินทราบรมราชินีทรงสืบเชื้อสายจากกษัตริย์ราชวงศ์สุโขทัยแห่งอาณาจักรอยุธยาและราชวงศ์พระร่วง (ราชวงศ์สุโขทัย) แห่งอาณาจักรสุโขทัยโดยที่เจ้าพลายและเจ้าแสน แห่งราชวงศ์สุโขทัยแห่งอาณาจักรอยุธยา ทรงหนีราชภัยมาตั้งถิ่นฐานที่แขวงบางช้าง จังหวัดสมุทรสงครามจึงเป็นเมืองราชินิกุลบางช้างและราชสกุลแห่งราชวงศ์สุโขทัย มีการสืบทอดนาฏศิลป์ วรรณศิลป์ และการทำอาหาร (โดยเฉพาะอย่างยิ่งอาหารชาววัง) ของสมัยสุโขทัยเป็นต้นมา สมเด็จพระศรีสุริเยนทราบรมราชินีซึ่งเคยประทับกับสมเด็จพระอมรินทราบรมราชินีที่แขวงบางช้างทรงรับถ่ายทอดการทำอาหารจากที่นี่และทรงเป็นผู้ทำอาหารในกาพย์เห่ชมเครื่องคาวหวานและว่าด้วยงานนักขัตฤกษ์[ต้องการอ้างอิง]
ประวัติ > สิ่งศักดิ์สิทธิ์คู่บ้านคู่เมือง

หลวงพ่อบ้านแหลม  วัดเพชรสมุทรวรวิหารหรือวัดบ้านแหลม ในสมัยโบราณมีชื่อเรียกว่า วัดศรีจำปา ตั้งอยู่ในตำบลแม่กลอง อำเภอเมืองสมุทรสงคราม ซึ่งเหตุที่ว่าชื่อวัดเป็นชื่อสถานที่ในพื้นที่แห่งหนึ่งในเมืองใกล้เคียงนั้น ก็เพราะว่าในสมัย พ.ศ. 2307 พม่าได้เข้าตีเมืองตะนาวศรี เมืองทวาย เมืองมะริด และเมืองเพชรบุรี โดยเข้ามาทางด่านสิงขร ราชสำนักกรุงศรีอยุธยาได้ส่งพระยาพิพัฒน์โกสากับพระยาตากสินเข้ามาตั้งรับข้าศึกที่เมืองเพชรบุรี การสู้รบครั้งนั้นชาวบ้านแหลมในเมืองเพชรบุรี ต้องประสบชะตากรรมสงคราม อพยพไปอยู่ในลุ่มแม่น้ำแม่กลองบริเวณเหนือวัดจำปาซึ่งไม่ไกลจากทะเล อันเป็นพื้นที่สามารถประกอบอาชีพ (ประมง) จึงได้ตั้งรกรากกันในบริเวณนี้ แล้วไปมาหาสู่กันระหว่างแม่กลองกับอำเภอบ้านแหลม
มาวันหนึ่งขณะออกเรือหาปลา ชาวประมงบ้านแหลม ได้พระพุทธรูป 2 องค์ ขณะกำลังจะกลับฝั่ง ปรากฏว่ามีพายุลมแรง ชาวประมงจึงตัดสินใจนำเรือเข้าฝั่งมาทางแม่กลอง แล้วเข้ามาในแม่น้ำแม่กลองเพื่อหลบพายุ แต่เรือก็ยังโคลงเคลงอยู่จนกระทั่งมาถึงวัดศรีจำปา พระพุทธรูปยืนอุ้มบาตรได้ตกลงน้ำ ทำให้ชาวประมงบ้านแหลมกลุ่มนั้นต้องลงไปในแม่น้ำเพื่องมหา แต่ก็ไม่พบ จนชาวบ้านแหลมที่มาตั้งรกรากที่แม่กลองได้งมหาเจอ จึงได้อัญเชิญมาประดิษฐานที่วัดศรีจำปา ความทราบถึงพี่น้องชาวบ้านแหลมที่อยู่ที่เพชรบุรีเข้า ก็ยกขบวนมาทวงพระคืน พี่น้องบ้านแหลมที่มาตั้งรกรากที่แม่กลองขอพระพุทธรูปประดิษฐานไว้ที่วัดศรีจำปา โดยยินยอมที่จะเปลี่ยนชื่อวัดจากชื่อวัดศรีจำปาเป็น วัดบ้านแหลม เพื่อเป็นเกียรติไว้แก่ชาวบ้านแหลม จังหวัดเพชรบุรี ที่เป็นผู้ได้พระพุทธรูปองค์นี้ ชาวบ้านแหลมเพชรบุรี  จึงได้กลับไป พระพุทธรูปยืนอุ้มบาตรขนาดเท่าคนจริง สูงประมาณ 167 เซนติเมตร ส่วนอีกองค์ (หลวงพ่อทอง) ได้ไปประดิษฐาน ณ วัดเขาตะเครา ตำบลบางครก อำเภอบ้านแหลม จังหวัดเพชรบุรี
ภูมิศาสตร์ > อาณาเขตติดต่อ

พื้นที่จังหวัดสมุทรสงครามมีพื้นที่ติดกับจังหวัดอื่น ๆ ดังนี้
ทิศเหนือ จรดจังหวัดราชบุรี (อำเภอดำเนินสะดวก) และจังหวัดสมุทรสาคร (อำเภอบ้านแพ้ว และอำเภอเมืองสมุทรสาคร)
ทิศตะวันออก จรด อ่าวไทยชั้นใน (พื้นที่เขตจังหวัดสมุทรสงครามทางทะเลติดต่อจังหวัดสมุทรสาคร และจังหวัดเพชรบุรี
ทิศใต้ จรดจังหวัดเพชรบุรี (อำเภอเขาย้อย และอำเภอบ้านแหลม)
ทิศตะวันตก จรดจังหวัดราชบุรี (อำเภอปากท่อ อำเภอวัดเพลง และอำเภอเมืองราชบุรี)
ภูมิศาสตร์ > ทรัพยากรน้ำ

แหล่งน้ำธรรมชาติในพื้นที่จังหวัดสมุทรสงคราม ได้รับน้ำส่วนใหญ่จากแม่น้ำแม่กลอง
คลองสุนัขหอน เป็นคลองเชื่อมระหว่างแม่น้ำท่าจีนกับแม่น้ำแม่กลอง ไหลผ่านเริ่มจากอำเภอเมืองสมุทรสาคร ออกสู่แม่น้ำแม่กลองที่จังหวัดสมุทรสงคราม
คลองดำเนินสะดวก ไหลผ่านอำเภอบ้านแพ้ว ผ่านอำเภอดำเนินสะดวก จังหวัดราชบุรี และผ่านอำเภอบางคนที
สัญลักษณ์ประจำจังหวัด

คำขวัญประจำจังหวัด: เมืองหอยหลอด ยอดลิ้นจี่ มีอุทยาน ร.2 แม่กลองไหลผ่าน นมัสการหลวงพ่อบ้านแหลม
ตราประจำจังหวัด: รูปกลองลอยน้ำ
ต้นไม้ประจำจังหวัด: ต้นจิกเล (Barringtonia asiatica)
ดอกไม้ประจำจังหวัด: ดอกจิกเล
สัตว์น้ำประจำจังหวัด: หอยหลอดชนิด Solen regularis
ลักษณะรูปร่างของจังหวัด: ลักษณะรูปร่างของจังหวัดสมุทรสงครามมีรูปร่างคล้ายกับหัวของสมเสร็จ
ตราประจำจังหวัดสมุทรสงคราม
จิกเล ต้นไม้และดอกไม้ประจำจังหวัด
หอยหลอดชนิด Solen regularis สัตว์น้ำประจำจังหวัด
การเมืองการปกครอง > การแบ่งเขตการปกครอง > การปกครองส่วนภูมิภาค

การปกครองแบ่งออกเป็น 3 อำเภอ 36 ตำบล 284 หมู่บ้าน 1 เทศบาลเมือง 6 เทศบาลตำบล 28 องค์การบริหารส่วนตำบล
| ลำดับ | ชื่ออำเภอ | พื้นที่  (ตร> กม.) | ห่างจากตัวจังหวัด  (ก> ม.) | ตั้งเมื่อ  (พ> ศ.) | ตำบล  | หมู่บ้าน  | ประชากร  (คน)  | แผนที่ |
| --- | --- | --- | --- | --- | --- | --- | --- | --- |
| 1 |   เมืองสมุทรสงคราม | 169.0 | - | - | 11 | 87 |  105,453	  |  |
| 2 |   บางคนที | 77.5 | 12 | - | 13 | 101 |   	31,045 	  |  |
| 3 |   อัมพวา | 170.2 | 7 | - | 12 | 96 |  54,344	  |  |
↑  เรียงตามรหัสเขตการปกครองของกรมการปกครอง
↑  รวมตำบลในเขตเทศบาลเมืองและเทศบาลนครด้วย
↑  เฉพาะหมู่บ้านนอกเขตเทศบาลเมืองและเทศบาลนคร (ทั้งเต็มหมู่และบางส่วน) เท่านั้น สำหรับจำนวนหมู่บ้านทั้งหมด ให้ดูในบทความของแต่ละอำเภอ
การเมืองการปกครอง > การแบ่งเขตการปกครอง > การปกครองส่วนท้องถิ่น

จังหวัดสมุทรสงครามมีองค์กรปกครองส่วนท้องถิ่นรวม 36 แห่ง ประกอบด้วย องค์การบริหารส่วนจังหวัด 1 แห่ง (องค์การบริหารส่วนจังหวัดสมุทรสงคราม) เทศบาลเมือง 1 แห่ง (เทศบาลเมืองสมุทรสงคราม) เทศบาลตำบล 8 แห่ง และองค์การบริหารส่วนตำบล 26 แห่ง โดยมีรายชื่อเทศบาลทั้งหมดในจังหวัดสมุทรสงคราม มีดังนี้
| ลำดับ> ลำดับ.เทศบาลเมือง | ชื่อเทศบาล> ชื่อเทศบาล.เทศบาลเมือง | อำเภอ> อำเภอ.เทศบาลเมือง | ครอบคลุมตำบล> ทั้งตำบล.เทศบาลเมือง | ครอบคลุมตำบล> บางส่วน.เทศบาลเมือง | ครอบคลุมตำบล> รวม.เทศบาลเมือง | ประชากร (คน)    (ณ สิ้นปี 2567) > ประชากร (คน)    (ณ สิ้นปี 2567) .เทศบาลเมือง |
| --- | --- | --- | --- | --- | --- | --- |
| 1 |   เทศบาลเมืองสมุทรสงคราม | เมืองสมุทรสงคราม | แม่กลอง | – | 1 | 25,030 |
เทศบาลตำบล
| 1 |   เทศบาลตำบลบางจะเกร็ง | เมืองสมุทรสงคราม | บางจะเกร็ง | – | 1 | 4,395 |
| 2 |   เทศบาลตำบลกระดังงา | บางคนที | – | กระดังงา | 1 | 2,101 |
| 3 |   เทศบาลตำบลบางนกแขวก | บางคนที | บางนกแขวก | บางคนที | 2 | 1,695 |
| 4 |   เทศบาลตำบลบางยี่รงค์ | บางคนที | บางยี่รงค์ | – | 1 | 1,649 |
| 5 |   เทศบาลตำบลบางกระบือ | บางคนที | บางกระบือ | – | 1 | 1,947 |
| 6 |   เทศบาลตำบลเหมืองใหม่ | อัมพวา | – | เหมืองใหม่ | 1 | 1,846 |
| 7 |   เทศบาลตำบลอัมพวา | อัมพวา | อัมพวา | – | 1 | 4,359 |
| 8 |   เทศบาลตำบลสวนหลวง | อัมพวา | สวนหลวง | – | 1 | 4,960 |
เศรษฐกิจ

ประชากรส่วนใหญ่ประกอบอาชีพเกษตรกรรมและการประมง ส่วนอุตสาหกรรมส่วนใหญ่เป็นอุตสาหกรรมขนาดเล็ก โดยอุตสาหกรรมที่สำคัญ ได้แก่ อุตสาหกรรมผลิตน้ำปลา อุตสาหกรรมอาหาร อุตสาหกรรมแปรรูปสัตว์น้ำ และอุตสาหกรรมแปรรูปผลผลิตทางการเกษตร ซึ่งมีโรงงานทั้งสิ้น 270 โรงงาน ทุนจดทะเบียนรวม 5,068,084,947 บาท จำนวนการจ้างงาน 7,099 คน สภาวะเศรษฐกิจโดยรวมของจังหวัดสมุทรสงครามขยายตัวเพิ่มขึ้นเพียงเล็กน้อย และการประมงเป็นสาขาการผลิตในภาคเกษตรที่ทำรายได้สูงสุดของจังหวัด รองลงมาก็คือ กสิกรรม และการแปรรูปสินค้าเกษตรอย่างง่าย
โครงสร้างพื้นฐาน > การขนส่ง

ในจังหวัดสมุทรสงครามมีทางหลวงแผ่นดินทั้งหมด 2 สาย ได้แก่ ถนนพระรามที่ 2 หรือทางหลวงแผ่นดินหมายเลข 35 สายธนบุรี–ปากท่อ โดยสามารถเดินทางจากกรุงเทพมหานครถึงสมุทรสงครามโดยใช้ทางหลวงสายนี้ด้วยระยะทางประมาณ 65 กิโลเมตร และทางหลวงแผ่นดินหมายเลข 325 สายบางแพ–สมุทรสงคราม ส่วนการขนส่งทางราง ปัจจุบันมีทางรถไฟสายแม่กลอง ส่วนใหญ่จะใช้สำหรับการสัญจรและขนส่งเสบียงอาหารของประชาชน
และการขนส่งทางน้ำ จังหวัดสมุทรสงครามมีแม่น้ำไหลผ่านทั้ง 3 อำเภอ เป็นระยะทางประมาณ 30 กิโลเมตร ออกสู่ปากอ่าวแม่กลอง มีคลองเล็ก ๆ อีกประมาณ 300 คลอง การคมนาคมในจังหวัดจึงใช้เรือเป็นสำคัญ ซึ่งโดยมากได้แก่ เรือยนต์ เรือหางยาว และเรือแจว รวมถึงมีท่าเทียบเรืออีก 7 แห่ง การติดต่อกันระหว่างจังหวัดก็มีทางเรือ คือ
จังหวัดสมุทรสงคราม – จังหวัดราชบุรี ใช้แม่น้ำแม่กลองเป็นเส้นทางคมนาคม
จังหวัดสมุทรสงคราม – อำเภอบ้านแหลม จังหวัดเพชรบุรี ใช้เส้นทางทะเล
จังหวัดสมุทรสงคราม – กรุงเทพมหานคร แต่เดิมใช้ลำคลอง เช่น คลองแม่กลอง คลองภาษีเจริญ ฯลฯ ปัจจุบันนิยมใช้เรือเดินทะเลขนส่งสินค้าขึ้นตามแม่น้ำเจ้าพระยา ซึ่งมีเป็นประจำทุกวัน
โครงสร้างพื้นฐาน > สาธารณสุข

โรงพยาบาลในจังหวัดสมุทรสงคราม เช่น โรงพยาบาลสมเด็จพระพุทธเลิศหล้า อำเภอเมืองสมุทรสงคราม โรงพยาบาลอัมพวา อำเภออัมพวา โรงพยาบาลนภาลัย อำเภอบางคนที และโรงพยาบาลมหาชัยแม่กลอง อำเภอเมืองสมุทรสงคราม เป็นต้น
โครงสร้างพื้นฐาน > การศึกษา

ดูเพิ่ม: รายชื่อโรงเรียนในจังหวัดสมุทรสงคราม
จังหวัดสมุทรสงครามมีสถาบันอุดมศึกษาต่าง ๆ ได้แก่ สถาบันการเรียนรู้เพื่อปวงชน เป็นสถาบันอุดมศึกษาเอกชน ก่อตั้งขึ้นในปี พ.ศ. 2553 จัดการเรียนการสอนด้านการพัฒนาท้องถิ่น และการพัฒนาระบบสุขภาพชุมชน ทั้งในระดับปริญญาตรี และระดับปริญญาโท นอกจากนี้ยังมี มหาวิทยาลัยราชภัฏสวนสุนันทา วิทยาเขตสมุทรสงคราม
สถาบันอาชีวศึกษา
วิทยาลัยเทคนิคสมุทรสงคราม
วิทยาลัยสารพัดช่างสมุทรสงคราม
วิทยาลัยการอาชีพอัมพวา
บุคคลที่มีชื่อเสียง

พระพรหมเวที (สุเทพ ผุสฺสธมฺโม) – พระราชาคณะเจ้าคณะรอง เจ้าคณะภาค 15 เจ้าอาวาสวัดพระปฐมเจดีย์ราชวรมหาวิหาร
พระบาทสมเด็จพระพุทธเลิศหล้านภาลัย – พระมหากษัตริย์รัชกาลที่ 2 แห่งราชวงศ์จักรี
สมเด็จพระอมรินทราบรมราชินี ในรัชกาลที่ 1
สมเด็จพระศรีสุริเยนทราบรมราชินี ในรัชกาลที่ 2
ท่านผู้หญิง ศรีรัศมิ์ สุวะดี – อดีตพระวรชายาในพระบาทสมเด็จพระวชิรเกล้าเจ้าอยู่หัว
หลวงประดิษฐไพเราะ – นักดนตรีไทย
จอมพล ผิน ชุณหะวัณ – บิดาของ พลเอกชาติชาย ชุณหะวัณ
ครูเอื้อ สุนทรสนาน – นักแต่งเพลง นักร้อง
ทูล ทองใจ – นักร้อง
ศรีไพร ลูกราชบุรี – นักร้องลุกทุ่ง
ศ.ดร.อุทิศ นาคสวัสดิ์ – ศิษย์เอกของหลวงประดิษฐ์ไพเราะ
บุญยัง เกตุคง – ศิลปินแห่งชาติ สาขาศิลปะการแสดง (ลิเก)
ช่วง มูลพินิจ – ศิลปินอิสระ
ศรคีรี ศรีประจวบ – นักร้องเพลงลูกทุ่ง
แฝดสยาม อิน-จัน – ฝาแฝดตัวติดกัน
ยอดกมล เรืองเดช (อาจารย์ยอด) (ชื่อเดิม:ปรีชา) – อดีตนักจัดรายการวิทยุ นักเล่านิทานธรรมะ ทางช่องยูทูบ:อาจารย์ยอด
อภิเดช ศิษย์หิรัญ – นักมวยไทย
เปลว สีเงิน – นักหนังสือพิมพ์
ศรัณยู วงษ์กระจ่าง – นักแสดง พิธีกร ผู้กำกับ
อุดม ชวนชื่น – ดารา นักแสดง ตลก
อารีย์ นักดนตรี จันเกษม – ดารา นักแสดง พิธีกร นักร้อง
วัลลี บุญเส็ง – ดาราภาพยนตร์เพื่อชีวิต
แคล้ว ธนิกุล – โปรโมเตอร์มวย
ช.อ้น ณ บางช้าง – นักดนตรีเฮฟวีเมทัล
อนุสรณ์ คล้ายวิเชียร – นักดนตรี
จิรากร สมพิทักษ์ – นักดนตรี
ทองคำ กิ่งมณี – นักกีฬาแบดมินตัน
ดร.ชำนาญ บัวทวน – ผู้ฝึกสอนแบดมินตันเยาวชนโลก 2 เหรียญทอง
อรวรรณ นวมศิริ – นักร้องเพลงลูกทุ่ง
ณัฏฐกันย์ อัมพรพงษ์ – ดารา นักแสดง
ครรชิต ขวัญประชา – นักแสดง
ยุคลฉัตร เกษภาษา – นักร้อง นักดนตรี
บิชอปซิลวีโอ สิริพงษ์ จรัสศรี-ประมุขมิสซังคาทอลิกราชบุรี
สถานที่ท่องเที่ยว

อุทยาน ร.2
ค่ายบางกุ้ง
ดอนหอยหลอด
ตลาดน้ำท่าคา
วัดบางกะพ้อม
วัดจุฬามณี
ตลาดน้ำอัมพวา
ศูนย์อนุรักษ์ป่าชายเลนคลองโคน
พระบรมราชานุสาวรีย์ สมเด็จพระพุทธเลิศหล้านภาลัย (วัดอัมพวันเจติยาราม)
โครงการอัมพวา ชัยพัฒนานุรักษ์ (มูลนิธิชัยพัฒนา)
ดูเพิ่ม

รายชื่อโรงเรียนในจังหวัดสมุทรสงคราม
รายชื่อวัดในจังหวัดสมุทรสงคราม
รายชื่อห้างสรรพสินค้าในจังหวัดสมุทรสงคราม
| ด ค กองค์กรปกครองส่วนท้องถิ่นระดับล่างในจังหวัดสมุทรสงคราม |
| --- | --- | --- |
| เทศบาลเมือง | สมุทรสงคราม |  |
| เทศบาลตำบล |  กระดังงา  บางกระบือ  บางจะเกร็ง  บางนกแขวก  บางยี่รงค์  สวนหลวง  เหมืองใหม่  อัมพวา  |  |
| องค์การบริหารส่วนตำบล |  กระดังงา  คลองเขิน  คลองโคน  แควอ้อม  จอมปลวก  ดอนมะโนรา  ท่าคา  ท้ายหาด  นางตะเคียน  บางแก้ว  บางขันแตก  บางคนที  บางแค  บางช้าง  บางนางลี่  บางพรม  บางสะแก  บ้านปรก  ปลายโพงพาง  แพรกหนามแดง  ยี่สาร  โรงหีบ  ลาดใหญ่  วัดประดู่  เหมืองใหม่  แหลมใหญ่  |  |
| ด ค กเมืองหลวงและจังหวัดของประเทศไทย |
| --- | --- | --- |
| เมืองหลวง | กรุงเทพมหานคร |  |
| ภาคเหนือ |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์  |  |
| ภาคตะวันออกเฉียงเหนือ |  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี  |  |
| ภาคตะวันออก |  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว  |  |
| ภาคตะวันตก |  กาญจนบุรี  ตาก  ประจวบคีรีขันธ์  เพชรบุรี  ราชบุรี  |  |
| ภาคใต้ |  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี  |  |
หมายเหตุ - แบ่งภูมิภาคตามเกณฑ์ของราชบัณฑิตยสภา
| ด ค กจังหวัดแบ่งตามเขตในกีฬาแห่งชาติ (กีฬาเขต) |
| --- | --- | --- |
| เขต 1 |  ชัยนาท  นนทบุรี  ปทุมธานี  พระนครศรีอยุธยา  ลพบุรี  สระบุรี  สิงห์บุรี  สมุทรปราการ  อ่างทอง  |  |
| เขต 2 |  จันทบุรี  ฉะเชิงเทรา  ชลบุรี  ตราด  นครนายก  ปราจีนบุรี  ระยอง  สระแก้ว  |  |
| เขต 3 |  ชัยภูมิ  นครราชสีมา  บุรีรัมย์  ยโสธร  ศรีสะเกษ  สุรินทร์  อุบลราชธานี  |  |
| เขต 4 |  กาฬสินธุ์  ขอนแก่น  นครพนม  บึงกาฬ  มหาสารคาม  มุกดาหาร  ร้อยเอ็ด  เลย  สกลนคร  หนองคาย  หนองบัวลำภู  อำนาจเจริญ  อุดรธานี  |  |
| เขต 5 |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  |  |
| เขต 6 |  กำแพงเพชร  ตาก  นครสวรรค์  พิจิตร  พิษณุโลก  เพชรบูรณ์  สุโขทัย  อุตรดิตถ์  อุทัยธานี  |  |
| เขต 7 |  กาญจนบุรี  นครปฐม  ประจวบคีรีขันธ์  เพชรบุรี  ราชบุรี  สมุทรสงคราม  สมุทรสาคร  สุพรรณบุรี  |  |
| เขต 8 |  กระบี่  ชุมพร  นครศรีธรรมราช  พังงา  ภูเก็ต  ระนอง  สุราษฎร์ธานี  |  |
| เขต 9 |  ตรัง  นราธิวาส  ปัตตานี  พัทลุง  ยะลา  สงขลา  สตูล  |  |
| เขต 10 |  กรุงเทพมหานคร  |  |
แม่น้ำแม่กลองในจังหวัด                        สมุทรสงคราม
แผนที่อำเภอในจังหวัดสมุทรสงคราม
รถไฟขณะออกสถานีรถไฟแม่กลอง กำลังวิ่งผ่านตลาดร่มหุบ หรือตลาดแม่กลอง
ตลาดน้ำอัมพวา
รายพระนามและชื่อชาวไทยที่ได้รับการฉลองวาระครบรอบโดยยูเนสโก

รายพระนามและชื่อชาวไทยที่ได้รับการฉลองวาระครบรอบวันเกิดหรือเสียชีวิต โดยองค์การศึกษา วิทยาศาสตร์ และวัฒนธรรมแห่งสหประชาชาติ (ยูเนสโก)
บุคคลที่รับรองบัญชีรายชื่อเบื้องต้น

| ลำดับ | รูป | ผู้ได้รับการรับรอง (ช่วงชีวิต) | การงาน | วันที่ฉลอง | ฉลองในวาระ |
| --- | --- | --- | --- | --- | --- |
| 1 |  | พระศรีวิชัย(อินท์เฟือน สีวิเชยฺย) (พ.ศ. 2421–2482) | รักษาการเจ้าอาวาสวัดพระสิงห์วรมหาวิหาร (พ.ศ. 2467) | 11 มิถุนายน พ.ศ. 2571 | 150 ปี ชาตกาล |
บุคคลที่เคยเสนอชื่อบัญชีเบื้องต้น

| ลำดับ | รูป | ผู้ได้รับการเสนอ (ช่วงชีวิต) | การงาน | วันที่ฉลอง | ฉลองในวาระ | สาเหตุที่ไม่รับ |
| --- | --- | --- | --- | --- | --- | --- |
| 1 |  | ดิเรก ชัยนาม (พ.ศ. 2448–2510) |  รองนายกรัฐมนตรีไทย (พ.ศ. 2489–2490)  รัฐมนตรีว่าการกระทรวงการต่างประเทศ (พ.ศ. 2484; 2486–2487; 2489–2490)  รัฐมนตรีว่าการกระทรวงการคลัง (พ.ศ. 2488–2489) | 18 มกราคม พ.ศ. 2548 | 100 ปี ชาตกาล | เนื่องจากข้อเสนอของรัฐบาลไทยไม่เข้าข่ายที่จะได้รับการพิจารณา |
แหล่งข้อมูลอื่น

Thailand - UNESCO World Heritage Centre
| ด ค กรายพระนามและชื่อชาวไทยที่ได้รับการฉลองวาระครบรอบโดยองค์การยูเนสโก |
| --- | --- | --- |
| พระภิกษุ |  สมเด็จพระมหาสมณเจ้า กรมพระปรมานุชิตชิโนรส  พุทธทาสภิกขุ  พระครูวินัยธรมั่น ภูริทตฺโต  สมเด็จพระมหาสมณเจ้า กรมพระยาวชิรญาณวโรรส  |  |
| พระมหากษัตริย์ |  พระบาทสมเด็จพระพุทธเลิศหล้านภาลัย  พระบาทสมเด็จพระมงกุฎเกล้าเจ้าอยู่หัว  พระบาทสมเด็จพระมหาภูมิพลอดุลยเดชมหาราช บรมนาถบพิตร  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระจอมเกล้าเจ้าอยู่หัว  พระบาทสมเด็จพระปกเกล้าเจ้าอยู่หัว  |  |
| พระบรมวงศานุวงศ์ |  สมเด็จพระเจ้าบรมวงศ์เธอ กรมพระยาดำรงราชานุภาพ  สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์  พระเจ้าวรวงศ์เธอ กรมหมื่นนราธิปพงศ์ประพันธ์  สมเด็จพระมหิตลาธิเบศร อดุลยเดชวิกรม พระบรมราชชนก  สมเด็จพระศรีนครินทราบรมราชชนนี  พระเจ้าบรมวงศ์เธอ กรมหลวงวงศาธิราชสนิท  สมเด็จพระศรีสวรินทิราบรมราชเทวี พระพันวัสสาอัยยิกาเจ้า  สมเด็จพระศรีพัชรินทราบรมราชินีนาถ พระบรมราชชนนีพันปีหลวง  สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์  |  |
| ราชนิกุล |  หม่อมหลวงปิ่น มาลากุล  หม่อมราชวงศ์คึกฤทธิ์ ปราโมช  หม่อมหลวงบุญเหลือ เทพยสุวรรณ  หม่อมงามจิตต์ บุรฉัตร ณ อยุธยา  เจ้าพระยาพระเสด็จสุเรนทราธิบดี  |  |
| สามัญชน |  สุนทรภู่  พระยาอนุมานราชธน  ปรีดี พนมยงค์  กุหลาบ สายประดิษฐ์  เอื้อ สุนทรสนาน  ป๋วย อึ๊งภากรณ์  กำพล วัชรพล  พระยาศรีสุนทรโวหาร  |  |
 ดูเพิ่ม สถานีย่อย มรดกโลกในไทย
วิลเลียม ทอมัส เทอร์เนอร์

| วิลเลียม ทอมัส เทอร์เนอร์ OBE RNR |
| --- | --- |
เทอร์เนอร์ในฐานะกัปตันเรืออาร์เอ็มเอส อาควิเทเนีย ป. 1914
เกิด: 23 ตุลาคม ค.ศ. 1856(1856-10-23) ลิเวอร์พูล, ประเทศอังกฤษ
เสียชีวิต: 23 มิถุนายน ค.ศ. 1933(1933-06-23) (76 ปี) เกรตครอสบี, แลงคาเชอร์, ประเทศอังกฤษ
อาชีพ: กัปตันเรือ, ทหารเรือ
ปีปฏิบัติงาน: ค.ศ. 1864–1919
นายจ้าง: คูนาร์ดไลน์
มีชื่อเสียงจาก: กัปตันเรืออาร์เอ็มเอส ลูซิเทเนีย
คู่สมรส: อลิซ เอลิซาเบธ ฮิตชิง (สมรส 1883; 1903)
คู่รัก: เมเบิล เอเวอรี (1908–1933)
บุตร: 2
นาวาเอก วิลเลียม ทอมัส เทอร์เนอร์ OBE RNR (23 ตุลาคม ค.ศ. 1856 – 23 มิถุนายน ค.ศ. 1933) เป็นกัปตันเรือพาณิชย์ชาวบริติช เป็นที่รู้จักกันดีในฐานะกัปตันของเรืออาร์เอ็มเอส ลูซิเทเนีย (RMS Lusitania) ขณะเรือลำดังกล่าวถูกจมด้วยตอร์ปิโดของเยอรมันในเดือนพฤษภาคม ค.ศ. 1915
ประวัติ > ชีวิตช่วงต้นและอาชีพการงาน

เขาเกิดในลิเวอร์พูล ประเทศอังกฤษ เป็นบุตรของชาร์ลอตต์ เทอร์เนอร์ (สกุลเดิม จอห์นสัน) และชาลส์ เทิร์นเนอร์ กะลาสีเรือ เทอร์เนอร์ได้ล่องเรือกราสเมียร์ (Grasmere) เป็นครั้งแรกเมื่ออายุได้ระหว่าง 8 ถึง 13 ปี (มีแหล่งข้อมูลเกี่ยวกับอายุของเขาแตกต่างกันไป) เช่นเดียวกับการเดินทางครั้งสุดท้ายของเขาบนเรือลูซิเทเนีย การเดินทางทางทะเลครั้งแรกของเขาสิ้นสุดลงด้วยเหตุเรืออับปางใกล้ประเทศไอร์แลนด์ และเขาจึงว่ายน้ำไปยังชายฝั่งไอร์แลนด์เพื่อช่วยชีวิตตัวเอง เทอร์เนอร์ทำหน้าที่ภายใต้การบังคับบัญชาของพ่อของเขาในเรือควีนออฟเดอะเนชันส์ (Queen of the Nations) แม้ปัจจุบันจะมีชื่อเสียงจากบทบาทในภัยพิบัติเรือลูซิเทเนีย แต่เทอร์เนอร์ก็เป็นนักเดินเรือที่ยอดเยี่ยมซึ่งสามารถข้ามทะเลได้สำเร็จหลายครั้งด้วยความเร็วที่น่าทึ่ง รวมถึงจากลิเวอร์พูลไปนิวยอร์กในเวลา 12 วันใน ค.ศ. 1910 และได้รับการเลื่อนตำแหน่งในด้านทักษะของเขา แม้จะมีพฤติกรรมหยาบคายและไม่เหมาะสมต่อหน้าผู้โดยสารก็ตาม กล่าวกันว่าเทอร์เนอร์อ้างถึงผู้โดยสารว่าเป็น "ฝูงลิงเลือดเย็นที่ส่งเสียงจ้อแจ้ไม่หยุด"